8 ΙΟΥΛΙΟΥ 2015
6 ΧΡΟΝΙΑ ΠΡΙΝ ΤΗ ΔΟΛΟΦΟΝΙΑ ΤΗΣ ΜΑΓΚΙ ΚΑΙ ΤΟΥ ΠΟΛ
Άμεση Δράση, παρακαλώ;
Γεια σας. Διασχίζω την οδό Κρόκετβιλ.
Βλέπω κάποιον ξαπλωμένο.
Είναι στον δρόμο ή στο πλάι του δρόμου;
Στον δρόμο.
Στον δρόμο;
Θα τον χτυπήσουν.
Εντάξει, θα στείλουμε περιπολικό.
-Εντάξει. -Εντάξει, κύριε.
Το 2019 το κανάλι μας ήταν στην πρώτη γραμμή του δυστυχήματος.
Το 2021 έγινε μια διπλή δολοφονία.
Ενώ κάλυπτα τον θάνατο του Πολ και της Μάγκι,
λάβαμε μια ανώνυμη πληροφορία
για μια αναφορά της τροχαίας
για τον θάνατο του Στίβεν Σμιθ το 2015.
Το πτώμα του βρέθηκε
στο μέσον της επαρχιακής εθνικής οδού στην κομητεία Χάμπτον.
Κοντά στο σημείο όπου βρέθηκε το αμάξι του.
Άρχισα να ρωτάω.
Ποιος είναι ο Στίβεν Σμιθ; Τι παίζει μ' αυτόν;
Τότε άρχισα να ακούω τις συνεντεύξεις
που ηχογράφησαν οι αστυνομικοί το 2015.
ΥΠΗΡΕΣΙΑ ΜΕΤΑΦΟΡΩΝ
Αστυνομικέ Ράουελ, παρακαλώ. Το συμβάν τον Ιούλιο...
Στις 8 Ιουλίου 2015.
Πείτε μου τι συνέβη.
Απ' όσα ξέρουμε ως τώρα, ένας καλός
νέος άντρας είχε μηχανικά προβλήματα στο όχημά του.
Έμεινε από βενζίνη ή είχε κάποιο πρόβλημα, και άρχισε να περπατάει.
Εγώ πήγα περίπου στις 4:30 εκείνο το πρωί.
Όταν έφτασα στον τόπο, πρόσεξα έναν νεαρό, λευκό άντρα
να κείτεται στον δρόμο με σοβαρό τραύμα στο κεφάλι.
Τίποτα στη σκηνή δεν έδειχνε ότι επρόκειτο για τροχαίο δυστύχημα.
Δεν είχε σκισμένα ρούχα, φορούσε ακόμα τα παπούτσια του.
Το κινητό ήταν στην τσέπη του.
Είναι ένας σκοτεινός, επαρχιακός δρόμος.
Αν όμως κάποιος είναι θύμα τροχαίου δυστυχήματος,
δεν θα είναι στη μέση του δρόμου.
Δεν θα φοράει ακόμα τα φαρδιά παπούτσια του.
Πρόσεξα ότι αυτός ο νέος άντρας είχε τραύματα στο κεφάλι.
Τα σημάδια από αίμα δεν θα είναι
εκεί που τα βρήκαν.
Δεν θα τον βρεις στη θέση που ήταν.
Το είδαν, και η αναφορά είχε ερωτηματικά για όλα αυτά.
Κανείς δεν έψαξε περισσότερο.
Όπως είπα, δεν ξέρουμε.
Κανείς δεν μας είπε κάτι άλλο.
Μίλησα με τις επαφές μου στην υπηρεσία,
πήρα αντίγραφο της έκθεσης,
επαλήθευσα ότι ήταν αυθεντικό.
Και αμέσως πρόσεξα...
ΜΠΑΣΤΕΡ ΜΕΡΝΤΟΧ
ότι αναφερόταν ο Μπάστερ Μέρντοχ.
ΔΙΠΛΗ ΑΝΘΡΩΠΟΚΤΟΝΙΑ: ΣΚΑΝΔΑΛΟ ΣΤΗ ΝΟΤΙΑ ΚΑΡΟΛΙΝΑ
ΓΟΥΕΪΝΤ ΧΑΜΠΤΟΝ ΛΥΚΕΙΟ
Με τη Μάλορι και τον Κόνορ
πηγαίναμε στο λύκειο μαζί με τον Στίβεν.
Ήταν πάντα πολύ γλυκό παιδί, πάντα ευγενικό.
Αγαπούσε τους φίλους του.
Ήταν ένας χαρούμενος άνθρωπος.
Γίναμε φίλοι όταν εγώ ήμουν στην πρώτη λυκείου.
Πάντα τον έβρισκα πολύ αστείο.
Θαύμαζα την προσωπικότητά του,
επειδή δεν τον ένοιαζε τι πίστευαν οι άλλοι γι' αυτόν.
Ήταν ο εαυτός του.
Πάντα χόρευε και τραγουδούσε και ήταν ξεκαρδιστικός.
Έμενα με τη Μάλορι.
Έγινε μόλις λίγους δρόμους μακριά από κει που μένει.
Φοβηθήκαμε που κάποιος πέθανε
στη μέση του δρόμου.
Αυτό είναι ανήκουστο στο Χάμπτον.
Όταν έγινε, όταν σκοτώθηκε,
ολόκληρη η πόλη στήριξε την οικογένεια.
Ήθελαν να βρουν τι συνέβη.
Μετά όμως η υπόθεση εξαφανίστηκε.
ΣΤΙΒΕΝ ΣΜΙΘ
Η υπόθεση μπήκε στο αρχείο.
Η μαμά του, Σάντι Σμιθ, προσέλαβε ιδιωτικό ντετέκτιβ.
Το πρώτο που κάνεις ως ντετέκτιβ είναι να δεις
όλα όσα έγιναν πριν την ανάμιξή σου.
Στη Νότια Καρολίνα, η τροχαία ερευνά τους θανάτους
που σχετίζονται με αυτοκίνητα.
Τις πρώτες βδομάδες έκαναν έρευνα,
μιλούσαν με όσο πιο πολλούς μπορούσαν.
Με συνεργάτες του Στίβεν, φίλους του, συμμαθητές του.
Ο αριθμός της υπόθεσης θα είναι CK-062.
Ήθελα να δω πού βρίσκεσαι.
Προφανώς όσον αφορά την έρευνα για τη δολοφονία του Στίβεν Σμιθ.
Ξέρεις τι εννοώ;
Μάλιστα, κύριε, ξέρω.
Πες μου τι άκουσες.
Απ' όσα μου είπαν αρχικά, τον χτύπησε αυτοκίνητο.
Διάφορα τέτοια.
Ότι τον χτύπησε αυτοκίνητο.
Ναι, και τον εγκατέλειψαν.
Δεν μου έχουν πει κάτι ξεκάθαρο.
Μπορώ να σας πω ότι δεν τον χτύπησε αμάξι.
Πρόσφατα άκουσα ότι εκείνοι
οι δύο, ίσως τρεις νεαροί ήταν σε ένα όχημα.
Μάλλον προσπαθούσαν να τον πειράξουν ή κάτι ανάλογο.
Είναι όλα φήμες. Κανείς δεν ισχυρίζεται ότι είναι η πηγή κάποιας πληροφορίας.
Το άκουσαν από άλλον.
Πρέπει να προσπαθήσω να βρω κάποιον πρόθυμο
να μου δώσει κάποιες καλές πληροφορίες.
Και καταλαβαίνω την επιφυλακτικότητά σου.
Επειδή άκουσα ότι διάφοροι που σχετίζονται μ' αυτό το όνομα
κυκλοφορούν και...
Όχι... Βασικά...
Απειλούν ή ζορίζουν κόσμο λέγοντας
"Μη μιλήσεις αν άκουσες τίποτα".
Εκείνη είπε ότι δεν θα πιστέψω ποιος άκουσε ότι το έκανε.
Είπε το όνομά του και έπαθα σοκ.
Όλοι λένε ότι άκουσαν διάφορα...
Άκουσαν ένα όνομα.
Και το όνομα ήταν... Τον λένε Μπάστερ Μέρντοχ.
Μπάστερ Μέρντοχ.
Όλοι έρχονται και μου λένε ότι το έκαναν οι Μέρντοχ.
Ξανά και ξανά και ξανά.
ΠΟΛ ΜΕΡΝΤΟΧ
Όταν το πρωτοάκουσα,
σκεφτόμουν τον μικρότερο Μέρντοχ,
τον αδελφό του Μπάστερ, τον Πολ.
Ο Πολ είναι περισσότερο τύπος "Με λένε Μέρντοχ και κάνω ό,τι θέλω".
-Κατάλαβες; -Ναι.
Όλοι κάπως
ντρέπονται να το πουν. Καταλαβαίνεις;
Επειδή...
Λόγω... Δεν θέλω να πω δύναμη, αλλά...
Το όνομα έχει κάποιο βάρος.
Το όνομα Μέρντοχ στο Χάμπτον.
Είναι ξεκάθαρο από τις συνεντεύξεις.
Ο θάνατος του Στίβεν πλέον σχετίζεται με τους Μέρντοχ.
Η μόνη φήμη που άκουσες είναι ότι ο Μπάστερ
είχε κάποια σχέση με τον Στίβεν;
Μάλιστα, κύριε.
Ήμουν καθηγητής φυσικής στο Γουέιντ.
Υπήρχε μια φήμη ότι ο Στίβεν κι ο Μπάστερ ήταν φίλοι.
Ο Στίβεν ήταν πολύ έξυπνος.
Βοηθούσε τον Μπάστερ σε κάποιες εργασίες,
υποθέτω ότι του έκανε ιδιαίτερα, δεν ξέρω πώς αλλιώς να το πω.
Ο Στίβεν ήταν γκέι και ζούσε στο Χάμπτον.
Αποκλείεται να του ήταν εύκολο,
να είναι από μια τέτοια πόλη όπου δεν ήταν κοινωνικά αποδεκτό,
και μάλλον το συζητούσαν.
ΣΤΙΒΕΝ ΣΜΙΘ
Κυκλοφορούσαν πολλές φήμες
ότι ο Μπάστερ κι ο Στίβεν είχαν έρθει κοντά.
Το να είσαι γκέι στην οικογένεια Μέρντοχ δεν θα ήταν επιθυμητό.
Ξέρω την οικογένεια Μέρντοχ, όπως είπα, σχεδόν όλη μου τη ζωή.
Το Χάμπτον δεν είναι μεγάλη πόλη.
Δεν θα ήθελαν κάτι να βλάψει
τη φήμη τους ή το όνομά τους ή κάτι ανάλογο.
Μόλις ανακατεύτηκε το όνομα Μέρντοχ,
ότι ίσως είχαν κάποια σχέση με τον Στίβεν,
η άποψη για την υπόθεση άλλαξε εντελώς.
Αντί να νοιάζονται να δικαιωθεί ο Στίβεν, υπερασπίζονταν τους Μέρντοχ,
φρόντιζαν να μάθουν όλοι ότι δεν είχαν καμία ανάμιξη.
Κανείς δεν ήθελε να σκεφτεί ότι ίσως είχαν ανάμιξη.
Μου λέτε τι ακούσατε για το συμβάν με τον Στίβεν Σμιθ;
Δεν ξέρω, απ' όσο ξέρω είναι όλα φήμες.
Πλέον είναι...
Θα ακούσουμε τα πάντα.
Οι ιστορίες που κυκλοφορούσαν και άκουσα πολλές φορές
ήταν πως ο Μπάστερ κι ο Στίβεν είχαν μια μυστική σχέση,
ήθελαν να το πουν στην οικογένεια του Μπάστερ.
Και μετά συνεχίζονταν οι φήμες για τη βραδιά που πέθανε ο Στίβεν.
Ότι γύριζε από το σχολείο
και έμεινε από βενζίνη.
Ξέρω ότι είπε πως ήταν
ο Μπάστερ κι ίσως ένας δυο ακόμα.
Κατέβαιναν τον 601.
Είδαν το αμάξι στην άκρη του δρόμου.
Τον είδαν να περπατάει.
Λέγεται ότι ο Στίβεν πήρε τον Μπάστερ να τον βοηθήσει,
και ο Μπάστερ έτυχε να είναι στην περιοχή.
Γύριζε από τουρνουά σόφτμπολ με τον φίλο του.
Επιχειρούσαν...
Δεν θέλω να πω να τον πειράξουν
ή κάτι τέτοιο.
Πήρε με το αμάξι τον Στίβεν.
Κορόιδεψαν τον Στίβεν, τον έκαναν να πιστέψει ότι τον πήγαιναν σπίτι,
αλλά νομίζω ότι προχώρησαν στον δρόμο,
και τότε άρχισαν να γίνονται όλα.
Πιστεύω ότι οι Μέρντοχ έκαναν ό,τι χρειαζόταν
για να μη μιλήσει κανείς τότε.
Κάποιος μου είπε ότι ήταν ο Μπάστερ. Είπα
ότι δεν μπορεί να γίνει τίποτα, επειδή ήταν αυτός που ήταν.
ΡΑΝΤΙ ΜΕΡΝΤΟΧ
Τη μέρα που πέθανε ο Στίβεν,
ο Ράντι ήταν ο δεύτερος, μετά τον ιατροδικαστή, που πήρε τον μπαμπά.
Ήθελε να αναλάβει την υπόθεση,
θα το έκανε χωρίς χρέωση.
ΔΗΛΩΣΕ ΟΤΙ...
Είναι περίεργο.
ΤΟΥ ΤΟ ΕΙΠΕ Ο ΡΑΝΤΙ ΜΕΡΝΤΟΧ.
Οι Μέρντοχ ξέρουν ότι είναι...
-Ναι. -Ότι είναι ύποπτος.
Θα μιλήσω σύντομα στον Μπάστερ. Θα του πω "Άκου.
Πρέπει να ομολογήσεις.
Αν ήταν ατύχημα, πρέπει να ομολογήσεις.
Έλα να το κάνουμε, να βάλει η οικογένεια μια τελεία".
Θα μιλούσα στον Μπάστερ.
Θα μιλούσα στον Άλεκ.
Αλλά δεν συμβαίνει τίποτα. Τίποτα.
Κανείς δεν ερευνά πια τίποτα.
Αυτή η υπόθεση απλώς εξαφανίζεται.
Στις κασέτες της τροχαίας, αναφέρεται το όνομα Μέρντοχ
πολλές φορές από πολύ κόσμο.
Αλλά κανείς δεν μίλησε με τον Μπάστερ
ή με άλλον στην οικογένεια Μέρντοχ.
Γιατί όχι;
Έναν μήνα μετά τον θάνατό του,
ακούμε συνεχώς φήμες για πιθανή σχέση με τους Μέρντοχ.
Ως ρεπόρτερ έμαθα ότι αν ακούς τις ίδιες φήμες
από διάφορα άτομα όπου πας,
είναι είτε πολύ καλές φήμες είτε κρύβουν κάποια αλήθεια.
Γράψαμε ένα άρθρο στο τεύχος των Ευχαριστιών του 2015,
και η Σάντι Σμιθ ουσιαστικά απεύθυνε έκκληση στην κοινότητα.
"Σκότωσαν τον γιο μου.
Αν ξέρετε κάτι, πείτε το μας.
Θέλουμε απαντήσεις".
Δεν μπορούσαμε να αναφέρουμε τους Μέρντοχ
χωρίς να αντιμετωπίσουμε μηνύσεις.
Είπαμε πως φημολογείται ότι εμπλέκεται "μια γνωστή οικογένεια".
Όλοι ήξεραν για ποιους μιλούσαμε.
Δημοσιεύσαμε την ιστορία και περιμέναμε.
Με πλησίαζαν στο σούπερ μάρκετ, με χτυπούσαν στην πλάτη.
"Είμαστε ευγνώμονες.
Είμαστε περήφανοι που είχες το θάρρος".
Κάναμε τα πάντα εκτός από το να αναφέρουμε το όνομα.
Αλλά δεν βοήθησε. Δεν μίλησε κανείς.
Πες μου για τη Μόργκαν.
Κι εκείνη άκουγε αυτήν τη φήμη,
και μόλις τα είχε φτιάξει με τον Πολ.
Η Μόργκαν μού είπε ότι μίλησε με τους Μέρντοχ
για τις φήμες για τον Μπάστερ και τους φίλους του, για τον Στίβεν.
Ότι ίσως ήταν μαζί τους ο Πολ.
Όταν τα πρωτοέφτιαξα με τον Πολ, μου έστειλε κάποια μήνυμα στο Facebook.
Μου είπε πως είχε λόγους να πιστεύει
ότι ο Πολ ή ο Μπάστερ είχαν σκοτώσει τον Στίβεν.
Ο κύριος Άλεκ, η Μάγκι, ο Μπάστερ, ο Πολ κι εγώ ήμασταν σπίτι.
Καθόμασταν στην κουζίνα. Μόλις είχαμε φάει.
Τους ρώτησα "Γιατί τα λέει αυτά αυτό το κορίτσι;"
Εκείνοι γέλασαν και είπαν
"Δεν θα τη σκοτώναμε την αδελφή".
Κι εγώ σκέφτηκα...
Κοιτώντας πίσω,
ήταν το πρώτο σημάδι που αγνόησα.
Σκεφτόμουν ότι είναι οι Μέρντοχ.
Αποκλείεται να δολοφονούσαν κάποιον.
2 ΦΕΒΡΟΥΑΡΙΟΥ 2018 ΤΡΙΑ ΧΡΟΝΙΑ ΑΡΓΟΤΕΡΑ
Άμεση Δράση, παρακαλώ.
Η οικονόμος μου έπεσε και το κεφάλι της αιμορραγεί.
Δεν μπορώ να τη σηκώσω.
Από πού έπεσε;
Έπεσε ενώ ανέβαινε τα σκαλιά, τα τούβλινα σκαλιά.
Εντάξει, είναι έξω ή μέσα;
Έξω.
Μπορεί να σας μιλήσει καθόλου ή δεν έχει τις αισθήσεις της;
Δεν είναι αναίσθητη. Μουρμουρίζει.
Καλά. Η κυρία είπε ότι προσπάθησε να σηκωθεί και ξανάπεσε;
Όχι, την κρατούσα εγώ.
Εντάξει.
Προσπαθούσε να χρησιμοποιήσει το χέρι της,
αλλά μετά ξανάπεσε.
Ξέρετε ποια είναι;
Δουλεύει για μας.
Πόσων ετών είναι;
Δεν είμαι σίγουρη. Ίσως 58.
Ξέρετε το όνομά της;
Γκλόρια Σάτερφιλντ.
Ξέρετε αν έχει πάθει εγκεφαλικό στο παρελθόν;
Σταματήστε τις ερωτήσεις...
Έρχονται ήδη.
ΓΚΛΟΡΙΑ ΣΑΤΕΡΦΙΛΝΤ
Η Γκλόρια ήταν η οικονόμος της οικογένειας.
Τον Φεβρουάριο του 2018 ήταν στο σπίτι.
Είπαν στην οικογένειά της
ότι σκόνταψε στις σκάλες στα σκυλιά της οικογένειας,
έπεσε προς τα πίσω, χτύπησε το κεφάλι της άσχημα και πέθανε.
Δεν ανταποκρίθηκε καθόλου σε όσα λέγαμε όσο καιρό έμεινε στο νοσοκομείο.
Ναι.
Από τη μέρα που μπήκε στο νοσοκομείο ώσπου πέθανε,
δεν μπορούσε να μας πει τι έγινε.
Θυμάμαι ότι ήξερα ότι η κυρία Γκλόρια είναι στο νοσοκομείο.
Ο Άλεκ γύρισε μια μέρα και είπε ότι πήγε και την επισκέφτηκε.
Και νομίζω ότι δύο μέρες αργότερα εκείνη πέθανε.
Ο Πολ πήρε πολύ άσχημα τον θάνατο της Γκλόρια.
Έκλαψε, πόνεσε.
Φεύγαμε από την κηδεία και ήμασταν στο φορτηγάκι.
Εκείνος έλεγε ιστορίες για όσα είχε ζήσει μαζί της, αναμνήσεις...
Τον επηρέασε πολύ ο θάνατος της Γκλόρια.
8 ΦΕΒΡ 1961 26 ΦΕΒΡ 2018
Τη μέρα που έμαθα ότι σκόνταψε
και είχε σπάσει τα πλευρά της και είχε χτυπήσει πολύ στο κεφάλι...
Ένιωσα μέσα μου ότι της είχε συμβεί κάτι,
ότι δεν έφταιγαν τα σκυλιά.
Ήταν πολύ δύσκολο να καταλάβεις τι σκεφτόταν ο κύριος Άλεκ.
Και τότε, ήταν πολύ εθισμένος στα παυσίπονα.
Ο Πολ έμενε το Σαββατοκύριακο στο σπίτι
ώστε να κάνει αποτοξίνωση ο μπαμπάς του.
Έμεινα κι εγώ εκεί μία φορά και...
Ο Άλεκ είναι ήδη πολύ χλωμός. Τότε ήταν άσπρος σαν πανί.
Καθόταν στον καναπέ και...
Κουνιόταν στον καναπέ και ήταν κατάχλωμος.
Ήταν θλιβερό να τον βλέπεις. Αλλά ο Πολ...
Ήθελε να βοηθήσει τον μπαμπά του.
Κάποια φορά η κυρία Γκλόρια είχε βρει ναρκωτικά
σε μικρές σακούλες κάτω από το κρεβάτι του Άλεκ στο Χάμπτον.
Ο Πολ νοιαζόταν πολύ για την υγεία του πατέρα του.
Ήξερε ότι παίρνει ναρκωτικά.
Η Γκλόρια ήθελε να το πει στον Πολ,
επειδή φοβόταν να το πει στη Μάγκι.
Ίσως φοβόταν μην απολυθεί,
μην πει η Μάγκι ότι ψαχουλεύει.
Αυτό ήταν στις αρχές του 2018. Και την ίδια χρονιά πέθανε.
Ήξερε πολλά.
Πιστεύετε ότι η Γκλόρια ήξερε πολλά και γι' αυτό πέθανε;
ΜΠΙΛ ΝΤΑΟΥΤΙ - ΝΤΑΪΑΝ ΝΤΑΟΥΤΙ
Όταν πέθανε, άρχισα να ακούω φήμες.
Ήμουν κάποτε στο σιδεράδικο,
και κάποιος είδε να περνάει η Μάγκι Μέρντοχ. Και είπε
"Η δολοφόνος Μάγκι".
Κι εγώ είπα "Γιατί τη λες έτσι;"
Είπε "Εκείνη έσπρωξε την οικονόμο και έπεσε από τις σκάλες".
Κάποιες φήμες έλεγαν ότι ο Πολ την έσπρωξε από τις σκάλες.
Άλλες ότι το έκανε η Μάγκι.
Ποτέ δεν το κατάλαβα.
Αλλά υπήρχαν φήμες. Ξέρετε, εικασίες.
Ότι ο Πολ είχε ανάμιξη στον θάνατό της.
Και σας λέω ότι αυτό είναι ψέμα.
Ποτέ...
Ποτέ δεν θα την πείραζε.
Θυμάμαι να φεύγω από την κηδεία.
Ο Άλεκ είπε στον Πολ ότι θα μήνυε τον εαυτό του
για ανθρωποκτονία για τα χρήματα.
Μας το είπε ευθέως αυτό.
Ο Άλεκ είπε ότι θα υπέβαλε αίτημα στην ασφαλιστική εταιρεία του,
επειδή τα σκυλιά τους είχαν ρίξει την Γκλόρια.
Για να βοηθήσει τους γιους της
μια και είχαν χάσει τη μητέρα τους
και έγινε στην έκτασή του.
Πήρα τον επιστάτη των Μέρντοχ στο Μοσέλ.
Τον Ρόνι Φρίμαν.
Ήθελα να τον ρωτήσω αν ήταν μαζί τους αρκετά
ώστε να ακούσει συζητήσεις για τον θάνατο του Στίβεν Σμιθ.
Η απάντηση ήταν όχι.
Όμως στη συνέντευξη ανέφερε
την όλη κατάσταση με την Γκλόρια Σάτερφιλντ.
Πήγα στη δουλειά στις 7:30.
Η Γκλόρια ήρθε κατά τις 8:30.
Περπατώντας προς το σπίτι,
κρατούσε ένα κύπελλο με καφέ, είχε την τσάντα στον ώμο,
όπως κάθε πρωί.
Η Μάγκι μού τηλεφώνησε 15 λεπτά μετά.
Τη ρώτησα τι σκατά είχε συμβεί, και είχε πάθει υστερία.
"Έλα, έπεσε η Γκλόρια, έχει παντού αίματα".
Τα πόδια της ήταν πάνω από το κεφάλι της.
Έπρεπε να τη βάλουμε τουλάχιστον οριζόντια.
Ο Πολ έπιασε τα πόδια της.
Εγώ έπιασα τους ώμους της για να τη βάλουμε σε οριζόντια θέση.
Μετά έφτασαν οι διασώστες. Είστε εσύ, ο Πολ κι η Μάγκι.
Οι αναφορές της αστυνομίας λένε ότι ο Άλεκ μίλησε στην Γκλόρια,
και του είπε ότι σκόνταψε στον σκύλο.
Ψέμα, αυτός δεν ήταν εκεί.
Δηλαδή, λες ότι ο Άλεκ δεν ήταν εκεί όταν ήρθε το ασθενοφόρο;
Σωστά.
Βρίσκομαι με τον Αλεξάντερ Μέρντοχ.
Καταλαβαίνετε ότι ηχογραφώ την κατάθεση;
-Ναι. -Με την άδειά σας;
-Ναι. -Το όνομά σας;
Ρίτσαρντ Αλεξάντερ Μέρντοχ.
Και...
Σας φωνάζουν Αλεξάντερ;
Άλεκ.
Εντάξει.
Πόσο καιρό υπολογίζετε ότι η Γκλόρια δούλευε
για την οικογένειά σας;
Δουλεύει για την οικογένειά μας...
περίπου 20 χρόνια, θα έλεγα.
Και πρόσεχε τα παιδιά μου όταν ήταν...
Όταν ο μικρός μου ήταν βρέφος.
Μιλήσατε με την Γκλόρια
πριν την πάρουν με το ασθενοφόρο;
-Ναι. -Εντάξει.
Τη ρωτήσατε τι έγινε;
Είπε ότι τα σκυλιά προκάλεσαν την πτώση της.
Δεν υπήρχαν όμως μάρτυρες που να είδαν τι έγινε.
-Την πτώση; -Ναι.
Όχι απ' όσο γνωρίζω.
Εντάξει.
Νομίζω ότι ο Πολ πίστευε ότι είχε σκοντάψει στα σκυλιά,
και ένιωθε καλύτερα
που ο μπαμπάς του θα έκανε κάτι σπουδαίο, θα μήνυε τον εαυτό του
ώστε οι γιοι της και οι δικοί της να είναι καλά.
Γι' αυτό δεν είπα ποτέ τίποτα για τις υποψίες μου.
Είναι πολύ παράξενο που έγινε τον χρόνο που βρήκε τα ναρκωτικά του Άλεκ.
Το είπε στον Πολ, που υποχρέωσε τον μπαμπά του σε αποτοξίνωση.
Δεν...
Νομίζω ότι της συνέβη κάτι.
Δεν νομίζω ότι το χειρίστηκαν σωστά.
Κάθε πτώμα έχει μια ιστορία που λέει ο Άλεκ Μέρντοχ
και τους βολεύει.
Διατηρεί την αυτοκρατορία που έχτισαν.
Έχεις έναν θάνατο το 2015 πολύ ύποπτο.
Έχεις άλλον έναν τρία χρόνια μετά, επίσης ύποπτο.
Και μετά τον φόνο του Πολ και της Μάγκι στο Μοσέλ,
τότε άρχισαν όλα.
Και τώρα μια έκτακτη είδηση.
Για την έρευνα για τη διπλή ανθρωποκτονία
δύο μελών μιας οικογένειας.
Η αστυνομία άνοιξε ξανά την έρευνα για έναν ακόμα θάνατο το 2015
σε σχέση με τους θανάτους του Πολ και της Μάγκι Μέρντοχ.
Η αστυνομία της Νότιας Καρολίνας
δεν αποκαλύπτει ποια στοιχεία οδήγησαν στην απόφαση
ή αν οι Μέρντοχ εμπλέκονταν με κάποιον τρόπο.
Μέσα σε δυο βδομάδες μετά τις διπλές δολοφονίες στο Μοσέλ,
η αστυνομία είπε "Ανοίγουμε ξανά την έρευνα
για τον θάνατο του Στίβεν Σμιθ,
λόγω των τεκμηρίων που βρήκαμε ερευνώντας τη διπλή δολοφονία".
Ο κάποτε διαπρεπής δικηγόρος της Νότιας Καρολίνας, ο Άλεκ Μέρντοχ,
αντιμετωπίζει πολλές κατηγορίες.
Πολλές υποθέσεις εξελίσσονται μπροστά στα μάτια του κόσμου.
Ο κόσμος του Άλεκ κατέρρεε αργά γύρω του.
Δεν ήξερε τι να κάνει.
Και στα παρασκήνια, το νομικό γραφείο ανακαλύπτει ότι ο Άλεκ
πιθανώς καταχράστηκε χρήματα πελατών.
Του το είπαν, τον ανάγκασαν να παραιτηθεί.
Η νομική εταιρεία έκανε συνάντηση και είπε
"Ξέρουμε ότι κλέβεις λεφτά.
Θα το ερευνήσουμε,
αλλά ακόμα χειρότερα, δεν είσαι πια ένας από μας.
Διακόπτουμε τις σχέσεις μας.
Η νομική εταιρεία που ξεκίνησε ο προπάππος σου σε απολύει".
Έμαθε ότι ο κόσμος του θα διαλυόταν.
Πρέπει να μπούμε στο μυαλό του.
Τώρα ο Άλεκ Μέρντοχ είναι απελπισμένος.
4 ΣΕΠΤΕΜΒΡΙΟΥ 2021 3 ΜΗΝΕΣ ΜΕΤΑ ΤΙΣ ΔΟΛΟΦΟΝΙΕΣ
Ήμουν με τη Μάιλι και τον Κόνορ.
Τηλεφώνησαν σε κάποιον ότι είχαν ρίξει στον κύριο Άλεκ.
Με τη Μάιλι κοιταχτήκαμε.
Δεν φαινόταν αληθινό τότε.
Ήρθε μήνυμα "Έριξαν στον Άλεκ Μέρντοχ στην άκρη του δρόμου".
Και λες "Τι στο... Όχι".
Ένα μυστήριο στη Νότια Καρολίνα βαθαίνει πιο πολύ.
Η αστυνομία λέει ότι ο 53χρονος δικηγόρος Άλεκ Μέρντοχ
πυροβολήθηκε και τραυματίστηκε σήμερα στο Χάμπτον.
Δεν ξέρουμε πώς είναι.
Τον μετέφεραν με ελικόπτερο.
Τον πυροβόλησαν στο κεφάλι
ενώ άλλαζε λάστιχο στην άκρη του δρόμου.
Αναφέραμε ότι ο Άλεκ Μέρντοχ μεταφέρθηκε σε νοσοκομείο στη Σαβάνα.
Όχι.
Όχι, στο Τσάρλσεστον, όχι στη Σαβάνα.
Το FITSNews κάνει λάθος. Δεν ξέρει τι λέει.
Ήταν στη Σαβάνα.
Οι δικηγόροι του είπαν ψέματα για να μην πάνε δημοσιογράφοι.
Μας μπερδεύουν σκόπιμα;
Βγήκαν οι κλήσεις στην αστυνομία.
Άμεση Δράση, παρακαλώ;
Σταμάτησα. Με έπιασε λάστιχο και σταμάτησα,
κάποιος σταμάτησε να με βοηθήσει.
Προσπάθησαν να μου ρίξουν.
Σας πυροβόλησαν;
Ναι.
Αλλά είμαι καλά.
Δεν μπορώ να οδηγήσω.
Εντάξει.
Και αιμορραγώ πολύ.
Πού; Σε ποιο μέρος του σώματός;
Δεν ξέρω. Κάπου στο κεφάλι μου.
Πώς λέγεστε;
Άλεκ Μέρντοχ.
Άλεκ Μέρντοχ;
Μάλιστα.
Εντάξει.
Πήρε μια δυο μέρες για να ξεδιπλωθεί η ιστορία.
Ο Άλεκ δεν ένιωθε ότι μπορεί να συνεχίσει σ' αυτόν τον δρόμο.
Και ήθελε να τελειώσει τη ζωή του.
Παραδέχτηκε ότι έκανε λάθος.
Ήταν απόπειρα αυτοκτονίας.
Ήθελε να βεβαιωθεί ότι ο γιος που είχε απομείνει ζωντανός θα ήταν καλά.
Ήθελε να πεθάνει με τρόπο που θα ωφελούσε τον γιο του.
Έχει την ιδέα να προσλάβει κάποιον γνωστό του να του ρίξει στο κεφάλι.
Ναι, είμαστε στην...
οδό Σαλκεχάτσι.
Είναι ένας άντρας στην άκρη του δρόμου γεμάτος αίματα.
Κουνάει τα χέρια.
Είναι κάτω και κουνάει τα χέρια;
Καλά φαίνεται, μοιάζει στημένο.
Δεν σταματήσαμε.
Δεν σας κατηγορώ.
Όλα αυτά ήταν παράξενα.
Και μετά, ύστερα από μερικές μέρες,
υπήρχαν σημαντικά ερωτήματα
για την εκδοχή από τους δικηγόρους του Άλεκ.
Είναι μαζί μας αποκλειστικά ο δικηγόρος του Άλεκ Μέρντοχ.
Ζήτησε από τον έμπορο ναρκωτικών του να του ρίξει.
Μέσα σε μισή ώρα εκείνος του είχε ρίξει στο κεφάλι.
Η δολοφονία του γιου του και της γυναίκας του 90 μέρες πριν
τον επηρέασαν τρομερά.
Οι πιο πολλοί δεν θα το άντεχαν.
Εκείνος το άντεξε με οπιούχα.
Μέσα σε λίγες εβδομάδες,
ο Μέρντοχ πήγε σε αποτοξίνωση για τον μυστικό εθισμό του σε οπιούχα.
Και σχεδόν αμέσως,
η αστυνομία άρχισε να ερευνά έναν πρώην πελάτη του Άλεκ,
τον Κέρτις Έντουαρντ Σμιθ.
Ο Κέρτις Σμιθ κατηγορείται ότι πυροβόλησε τον Άλεκ Μέρντοχ.
Εμφανίστηκε μπροστά σε δικαστή στην κομητεία Χάμπτον.
Αντιμετωπίζει κατηγορίες για υποβοηθούμενη αυτοκτονία,
ασφαλιστική απάτη και άλλα.
Ο Κέρτις Έντουαρντ Σμιθ είπε
ότι ένιωσε να του τη στήνουν.
Νόμιζε ότι τον πήρε για να τον βοηθήσει.
Ότι έστησε εκείνον τον καβγά με το όπλο.
Είπε ότι δεν είχε συνωμοτήσει με τον Άλεκ να τον σκοτώσει.
Ο πελάτης σας δηλώνει απόλυτα αθώος σ' αυτήν την υπόθεση;
-Παρακαλώ. -Αν του είχα ρίξει, θα είχε πεθάνει.
Ζει.
Αναφέρεται ότι ο πελάτης σας έκλεψε εκατομμύρια από το γραφείο.
Αγόρασε ναρκωτικά με όλα αυτά τα λεφτά
ή χρησιμοποίησε κάποια για άλλα πράγματα;
Τα περισσότερα χρησιμοποιήθηκαν για ναρκωτικά.
Πολλή οξυκωδόνη.
Ποιος είναι ο Έντι Σμιθ; Ο ξάδελφος Έντι;
Αρχίσαμε να ψάχνουμε γι' αυτόν.
Βρήκαμε πάνω από 160.000 σε επιταγές,
οι περισσότερες κάτω των 10.000, από τον Οκτώβριο 2020 ως τον Μάιο 2021.
Τα υπολόγισα.
Ξέρετε πόση οξυκωδόνη μπορεί να αγόρασε;
Αρκετή για 114 χρόνια.
Κι αυτό αν ήταν πολύ εθισμένος.
Δεν αγόρασε οξυκωδόνη μ' αυτά. Ίσως με κάποια, αλλά όχι με όλα.
Πού πήγαν; Πού είναι τα λεφτά;
Το βασικό όμως δεν είναι απαραίτητα πού είναι, αλλά πότε συνέβη.
Δεν καταθέτει επιταγή μόνο μέρες πριν τη διπλή δολοφονία.
Ο Κέρτις Σμιθ παίρνει επιταγές και αμέσως μετά.
Κάποιες ξεπερνούν τις 20.000 δολάρια.
Μαθαίνω από πηγές ότι η πιο πιθανή θεωρία
είναι ότι την έστηνε στον Έντι.
Δεν θα του ζητούσε να του ρίξει.
Θα το έκανε να φανεί
σαν να ήρθε εκεί ο Έντι για να του ρίξει,
κι εκείνος θα έριχνε στον Έντι ως αυτοάμυνα.
Είναι όλο ύποπτο από την αρχή.
Για να κάνει τον Έντι ύποπτο για τον φόνο;
Όχι για την απόπειρα ενάντια σ' εκείνον,
για τις δολοφονίες της Μάγκι και του Πολ.
13 ΣΕΠΤΕΜΒΡΙΟΥ 2021
Η αστυνομία εξετάζει τους ισχυρισμούς
ότι ο Μέρντοχ καταχράστηκε λεφτά από τη νομική εταιρεία
που ίδρυσε η οικογένειά του.
Καθώς ήμασταν εδώ λίγο πριν,
πέντε οχήματα της αστυνομίας
βγήκαν από μία από τις εξόδους της έκτασης Μοσέλ
εδώ στο Κόλετον.
Δεν ξέρουμε τι συμβαίνει, αλλά θα το ανακαλύψουμε.
Να πούμε όμως ότι οχήματα της αστυνομίας
μόλις έφυγαν από δω.
Η αστυνομία ανακοίνωσε ότι ανοίγει έρευνα για τον Άλεκ Μέρντοχ,
για τα οικονομικά του εγκλήματα.
ΕΡΙΚ ΑΛΑΝ YOUTUBER
Εκείνη τη μέρα πήρα πληροφορίες
ότι εκτελούν ένταλμα έρευνας στο Μοσέλ.
Οπότε, άξιζε να πάω ως εκεί,
να σηκώσω τον δρόνο για να δω τι θα μάθω.
Καθώς έφτανα, είδα οχήματα που έμοιαζαν επίσημα.
Έβγαιναν από τον δρόμο και έφευγαν.
Σκέφτηκα ότι τα έχασα όλα.
Μόλις λίγες μέρες μετά,
κοιτάζοντας το βίντεο
για να δω τι τράβηξα, είδα τα όπλα.
Η πρώτη μου σκέψη ήταν πως γίνεται κάτι σημαντικό.
Έμαθα για το ένταλμα έρευνας,
και τώρα έχω βίντεο να φορτώνουν και να παίρνουν οκτώ όπλα από το σπίτι.
Φαίνεται καθαρά ο Τζον Μάρβιν να κουβαλάει δύο τουφέκια στο φορτηγάκι.
Έβαλαν μερικά πράγματα ακόμα.
Πήγαν στα σκυλόσπιτα,
φόρτωσαν ένα κυνηγόσκυλο και κάτι ακόμα, και μετά έφυγαν.
Ίσως ήταν ο Τζον Μάρβιν κι ο Μπάστερ που πήγαιναν για κυνήγι.
Δεν ξέρω.
Είχε γίνει σ' εκείνη την έκταση πρόσφατα μια διπλή αυτοκτονία,
και οι Μέρντοχ ήταν που απομάκρυναν όπλα από την έκταση, όχι η αστυνομία.
Μπορεί προφανώς κάποιος να υποθέσει ότι ίσως κάποιο απ' αυτά τα όπλα,
ή κάποια από τα όπλα, ήταν τεκμήρια
που θα μπορούσαν κάπως να χρησιμοποιηθούν ενάντια στους Μέρντοχ.
Αν η αστυνομία είχε τα φονικά όπλα, θα το ξέραμε.
Τα όπλα αγνοούνται. Τα ψάχνουν ακόμα.
Μετά τον πυροβολισμό στον δρόμο,
όλοι κατάλαβαν ότι έλεγε ψέματα.
Τότε ήταν που όλοι άρχισαν να αναρωτιούνται
αν ο Άλεκ είχε κάποια ανάμιξη στους φόνους της γυναίκας και του γιου του.
Ή αν μη τι άλλο δεν έλεγε την αλήθεια
για ό,τι τους συνέβη.
Λέει ψέματα για κάτι.
Άρχισα να νιώθω αηδία για κάποια μέλη της οικογένειας Μέρντοχ,
όπως πολλοί στην κοινότητα.
Και η ιατροδικαστής μας, η Άντζελα Τόπερ,
έψαξε τα ιατροδικαστικά αρχεία του Χάμπτον
και τελικά υπέδειξε
ότι υπήρχε κάτι ύποπτο για το 2018,
για την Γκλόρια Σάτερφιλντ, σε άλλη μια υπόθεση που κουκουλώθηκε.
Βλέπει ότι ο θάνατος κρίθηκε φυσικός,
αν και σκόνταψε και έπεσε.
Βλέπει ότι δεν έγινε ποτέ νεκροψία.
Έγραψε στην αστυνομία
και ζήτησε βοήθεια στην έρευνα.
Ταυτόχρονα,
η αστυνομία έχει λόγο να ερευνήσει τα οικονομικά εγκλήματα του Άλεκ.
Τελικά, η οικογένεια Σάτερφιλντ
διάβαζε άρθρα παντού στο Σακραμέντο
για το ότι υπήρξε συμβιβασμός.
Οι γιοι της δεν ήξεραν τίποτα για συμβιβασμό.
Κοιτάζονται και λένε "Εγώ δεν πήρα λεφτά. Πήρες εσύ;"
Βγήκε αυτό και ήταν στην εφημερίδα.
Με παίρνει ο Έρικ και λέει "Κάτι δεν πάει καλά".
Σκέφτηκα "Χριστέ και Παναγία".
Τα παιδιά δεν είχαν δει τίποτα.
Τίποτα, ούτε μια δεκάρα.
Φαινόταν να υπάρχει αγωγή.
Εισπράχθηκαν λεφτά, αλλά δεν δόθηκε τίποτα στους πελάτες.
Αυτό έμοιαζε απίθανο.
Είπαμε "Θα μιλήσουμε στους Μέρντοχ".
Περιμέναμε ότι αμέσως θα μας απαντούσαν
"Βέβαια, έγινε απλώς μια παρεξήγηση".
Ότι είναι σε λογαριασμό ή σε καταπίστευμα.
Δεν είπαν τίποτα.
Οπότε, κάναμε αμέσως αγωγή,
επειδή χρειαζόμασταν κλητεύσεις
για έγγραφα και πληροφορίες.
Μάθαμε ότι ο Άλεκ Μέρντοχ δεν ασκούσε τη δικηγορία.
Ο Άλεκ Μέρντοχ έκλεβε λεφτά.
Ο Άλεκ πήρε από την ασφάλεια 4,3 εκατομμύρια δολάρια.
Οι πελάτες μας δεν πήραν τίποτα απ' αυτά τα λεφτά.
Μηδέν.
Μας γύρισαν το μαχαίρι στην πληγή.
Ταράζομαι.
Τσαντίζομαι πολύ όταν σκέφτομαι τι έγινε.
Χρησιμοποίησε το όνομά της. Η αδερφή μου.
Η νομική εταιρεία του τον υποπτευόταν. Το επιβεβαιώσαμε.
Δεν ήταν η πρώτη φορά που καταχράστηκε λεφτά
από πελάτες της εταιρείας.
Έχουμε αποδείξεις ότι το έκανε πολλές φορές πριν από αυτό.
Δεν χάνεις την παρθενιά σου με 4,3 εκατομμύρια.
Ο Άλεκ Μέρντοχ καταχράστηκε πάρα πολλά εκατομμύρια δολάρια.
Είναι απάτη που ξεκίνησε το 2015
και έγινε το όχημα για να κλέψει τα χρήματα των Σάτερφιλντ το 2019.
Ο Ρόνι κι εγώ βρεθήκαμε με την αστυνομία.
Επικοινωνήσαμε με το FBI.
Αν ήμασταν εμείς η απαρχή για τις κακουργηματικές κατηγορίες
ενάντια στον Άλεκ Μέρντοχ; Και βέβαια.
ΕΚΤΑΚΤΗ ΕΙΔΗΣΗ
Έχουμε μια έκτακτη είδηση.
Η αστυνομία της Νότιας Καρολίνας
συνέλαβε τον Άλεκ Μέρντοχ.
Η φωτογραφία της σύλληψής του.
Οι κατηγορίες προέκυψαν από έρευνα
για κατάχρηση των χρημάτων της ασφάλειας για τον θάνατο της Γκλόρια Σάτερφιλντ.
Κατηγορείται για την κλοπή εκατομμυρίων από την ασφάλεια,
που έπρεπε να πάνε στους γιους της Γκλόρια Σάτερφιλντ,
της επί χρόνια οικονόμου της οικογένειας που πέθανε μετά το υποτιθέμενο
ατύχημα μετά από πτώση στο σπίτι των Μέρντοχ στη Νότια Καρολίνα το 2018.
19 ΟΚΤΩΒΡΙΟΥ 2021
Τον Οκτώβριο του 2021,
ο Μέρντοχ εμφανίστηκε μπροστά στον δικαστή Κλίφτον Νιούμαν.
Δεν γίνεται δεκτό το αίτημα εγγύησης.
Κανείς, κανείς μέσα σ' εκείνο το δικαστήριο
δεν περίμενε ότι θα αρνηθεί την εγγύηση στον Άλεκ Μέρντοχ.
Κανείς δεν το περίμενε.
Τότε ήταν που συνειδητοποίησε ο Άλεκ Μέρντοχ
"Κάτσε λίγο, αυτό το σύστημα που μου επέτρεπε..."
Ξαφνικά δεν μπορεί πια να βασιστεί πάνω του.
Ο Άλεκ Μέρντοχ είναι σε κελί φυλακής.
Κανένα μυστικό δεν είναι ασφαλές τώρα.
Ο Άλεκ επικαλέστηκε την 5η Τροπολογία, αρνήθηκε να απαντήσει
σε κατηγορίες ότι καταχράστηκε εκατομμύρια
από τη νομική εταιρεία της οικογένειάς του και από πελάτες.
Τον Οκτώβριο το δικαστήριο έμαθε ότι ο Μπάστερ τζόγαρε στο Λας Βέγκας
και πουλούσε αντικείμενα αξίας εκατοντάδων χιλιάδων δολαρίων
για τον πατέρα του.
Στα τεκμήρια μπήκαν φωτογραφίες
του Τζον Μάρβιν και του Μπάστερ σε ένα καζίνο στο Λας Βέγκας,
την εποχή που ο Άλεκ Μέρντοχ ήταν στη φυλακή.
Έπαιξες καθόλου;
Ναι, πήγα και έπαιξα, και μετά
δημοσιεύτηκε ένα άρθρο για το ότι καταχρώμαι κεφάλαια.
ΟΙ ΜΕΡΝΤΟΧ ΣΤΟ ΒΕΓΚΑΣ
Επειδή έπαιζες;
Ναι. Μας πήραν φωτογραφία με τον Τζον Μάρβιν στο καζίνο.
Πλάκα κάνεις.
Τι σκατά... Πλάκα κάνεις;
Όχι.
-Πώς σε αναγνώρισαν; -Σωστά.
Προφανώς είμαι εθνική προσωπικότητα.
Ακούω τις κλήσεις από τη φυλακή. Είναι εντυπωσιακό να ακούω τον Άλεκ.
Ξέρεις ότι σε ηχογραφούν.
Αλλά από μια φάση και μετά,
αρχίζεις να συζητάς φυσιολογικά,
λες για το πώς κέρδισες στο Σούπερ Μπολ κρέας από την καντίνα.
Πέτυχα τα εννέα από τα έντεκα παιχνίδια...
Την Κυριακή. Αυτό είναι πολύ δύσκολο.
Ναι.
Κέρδισα έξι σούπες,
τέσσερα κομμάτια κρέας...
Ωραία.
Απαντήσατε. Είναι κλήση με χρέωση του καλούμενου από...
Άλεκ.
Όλες οι κλήσεις παρακολουθούνται και ηχογραφούνται.
-Εμπρός; -Γεια σου, φίλε.
Ο Τζιμ μού είπε ότι το ορκωτό δικαστήριο με παρέπεμψε και για άλλα πράγματα
την προηγούμενη Παρασκευή. Ξέρεις ότι είναι υπερβολές.
Ναι. Δηλαδή...
Τώρα προσπαθούν να μου τα φορτώσουν όλα.
Ναι, το ξέρω.
Αλλά αντέχω.
Στίβεν Σμιθ και Γκλόρια και όλες αυτές οι μαλακίες.
Προσπαθούν ακόμα να πουν ότι υπάρχει μυστήριο
γύρω από τον θάνατο της Γκλόρια; Για το πώς πέθανε;
Τι να λένε;
Προσπαθούν ακόμα να υπονοήσουν διάφορα για το πώς πέθανε;
Δεν ξέρω.
Λένε ακόμα για τον Στίβεν Σμιθ;
-Δεν νομίζω ότι... -Ότι έχουμε σχέση;
Ναι, δεν νομίζω ότι κανείς...
το πήρε σοβαρά.
Η αστυνομία τι λέει;
Η αστυνομία δεν έχει κυκλοφορήσει τίποτα.
Δεν έβγαλαν καν δελτίο τύπου για...
Ποιο ήταν το πιο πρόσφατο;
Κάτι βγήκε λίγο καιρό πριν, έλεγαν για το πώς υπήρχε...
μια πρόοδος στα τεκμήρια.
Κάτι με...
τις ανθρωποκτονίες.
Το έγκλημα αυτό έγινε έναν χρόνο πριν,
και τώρα μόλις ακούμε για τεκμήρια
που συνδέουν τον Άλεκ άμεσα με τον τόπο του εγκλήματος.
Γουίλ Φολκς. Πώς είστε;
Ο ιατροδικαστής λέει ότι ο Πολ κι η Μάγκι σκοτώθηκαν γύρω στις 9:00 μ.μ.
Σύμφωνα με τον Άλεκ, έφτασε στο Μοσέλ στις 10:07 μ.μ.
και βρίσκει τη γυναίκα και τον γιο του.
Σύμφωνα με τις πηγές μας, ίχνη αίματος από κρούση υψηλής ταχύτητας,
κάποιο υγρό στα ρούχα του Άλεκ Μέρντοχ,
τον τοποθετούν στο Μοσέλ όταν έγιναν οι δολοφονίες.
Δεν είναι απαραίτητα το τι είναι,
αλλά το πού βρισκόταν όταν σκοτώθηκαν η Μάγκι κι ο Πολ.
Θα μπορούσε μόνο να βρίσκεται με τουλάχιστον ένα από τα θύματα
τη στιγμή που πέθαναν.
Μετά είχαμε το βίντεο
από το κινητό του Πολ Μέρντοχ στις 8:44 μ.μ.
Στο βίντεο από το κινητό του Πολ δεν φαίνεται ο Άλεκ,
αλλά ακούγεται να μιλάει.
Και ο χρόνος είναι ακριβώς πριν τους φόνους.
Ένα δεύτερο τεκμήριο
που τοποθετεί οριστικά τον Άλεκ Μέρντοχ στον τόπο των εγκλημάτων
περίπου την ώρα που έγιναν.
Κι αυτό είναι που λύνει την υπόθεση
για την πιθανή εμπλοκή του Άλεκ.
Επειδή πλέον ξέρουμε ότι ήταν εκεί όταν έγιναν.
Ίσως δεν σκότωσε τη γυναίκα και τον γιο του. Δεν είμαστε σίγουροι.
Αλλά ξέρουμε ότι ήταν εκεί όταν πέθαναν.
Ξέρουμε ότι ξέρει κάτι γι' αυτό που τους συνέβη.
Ίχνη αίματος που συνδέονται με τη χρήση όπλου υψηλής ταχύτητας
όπως τουφέκι, ειδικά σε χρήση από κοντινή απόσταση.
Εμείς επίσης αναφέραμε πρώτοι ότι το τηλέφωνο του Πολ Μέρντοχ
βρέθηκε στο πτώμα του.
Η ίδια πηγή μάς επιβεβαίωσε ότι στο τηλέφωνο υπάρχει βίντεο
που περιέχει τη φωνή του Άλεκ Μέρντοχ να μιλά στη γυναίκα του τη Μάγκι,
κοντά στην ώρα των φόνων.
Ο Άλεκ δεν φαίνεται στο βίντεο, ακούγεται όμως να της μιλάει.
Η ηχογράφηση έχει χρονική σήμανση, κάτι ίσως σημαντικό για την έρευνα.
Ένας συντάκτης μου πρότεινε
να γράψω ένα άρθρο
για την περίπτωση που ο Μέρντοχ κατηγορηθεί για δολοφονία.
Δεν μπορούσα να το κάνω.
Δυσκολεύεσαι να το συνειδητοποιήσεις.
Ότι ήταν αλήθεια πως κάποιος σκότωσε τη γυναίκα και το παιδί του.
Είναι η πτώση μιας δυναστείας. Η πτώση από την κορυφή.
Ο Άλεκ Μέρντοχ πήγαινε στο δικαστήριο ως δικηγόρος.
Όχι μόνο έχασε την άδειά του,
αντιμετωπίζει και δύο κατηγορίες για τον φόνο της γυναίκας και του γιου του.
Η νομική ομάδα του Μέρντοχ απάντησε αμέσως το απόγευμα
με δήλωση που λέει
"Ο Άλεκ δεν είχε κανένα κίνητρο για να τους δολοφονήσει.
Θα υποβάλουμε αμέσως αίτημα για γρήγορη δίκη".
Είμαστε εδώ σήμερα για την υπόθεση της πολιτείας κατά του Άλεκ Μέρντοχ.
Παραπέμφθηκε από το ορκωτό δικαστήριο της κομητείας Κόλετον
για δολοφονία.
Για τη δολοφονία της Μάγκι Μέρντοχ.
Επίσης κατηγορείται για τη δολοφονία του Πολ Μέρντοχ.
Ρίτσαρντ Άλεκ Μέρντοχ.
Αν λέγεστε έτσι, σηκώστε το δεξί χέρι.
-Παραιτείσαι από την απαγγελία κατηγοριών; -Μάλιστα.
Τι δηλώνεις, Ρίτσαρντ Άλεκ Μέρντοχ;
Είσαι ένοχος ή αθώος
για τα κακουργήματα για τα οποία παραπέμπεσαι;
Αθώος.
-Ποιος θα σε δικάσει; -Ο Θεός και η χώρα μου.
Ευχαριστούμε.
Δεν γίνεται δεκτό το αίτημα εγγύησης.
Σας ευχαριστώ όλους.
Νομίζω ότι ο κύριος Άλεκ
αντιμετώπιζε όλη αυτήν την πίεση από τα ΜΜΕ, από το δικαστήριο.
Θα τον εκθέσουν για όσα έχει κάνει, για τις απάτες, τα ψέματα, τις κλοπές.
Πιστεύω ότι ο Άλεκ Μέρντοχ θα σκότωνε τον Πολ και τη Μάγκι.
Όποιος κι αν είσαι, ό,τι κι αν έχεις κάνει. Σε κανέναν δεν αξίζει αυτό.
Όλα όσα περνάει ο κύριος Άλεκ τώρα.
Αν όλα αυτά είναι αλήθεια, τότε
πήρες αυτό που σου άξιζε.
Όλοι υποφέρουν γι' αυτά τα λάθη,
Κάποια λάθη είναι μεγαλύτερα από άλλα και δεν μπορείς να τα πάρεις πίσω.
Έχασα ένα πάρα πολύ μεγάλο κομμάτι της καρδιάς μου.
ΠΕΤΑ ΨΗΛΑ, ΜΑΛ
Χάθηκα.
Άρχισα να γλεντάω και πάλι, λες και ήμουν έφηβος.
Φερόμουν ανόητα για λίγο καιρό.
Προσπάθησα να ξεφύγω απ' όλα.
Δεν ξέρω, νομίζω ότι όλοι κάνουν λάθος
για το τι συμβαίνει.
Έχω ακούσει διάφορα. Άκουσα ότι στον Πολ άξιζε να πεθάνει.
Έκανε ένα λάθος και, ναι, υποφέρουν πολλοί εξαιτίας του,
αλλά σε κανέναν δεν αξίζει να πεθάνει.
Μετά το δυστύχημα με το σκάφος και τις δολοφονίες του Πολ και της Μάγκι,
όλοι στην κοινότητα είχαν ταραχτεί πολύ.
Ήμουν πολύ άσχημα.
Προσπαθείς να αντεπεξέλθεις,
αλλά και να είσαι μια φυσιολογική 20χρονη.
Μπορώ να κάθομαι εδώ σήμερα και να λέω την ιστορία μου
χωρίς να φοβάμαι πια.
Εξωτερικεύω τα καταπιεσμένα συναισθήματα
και αυτά που προσπαθώ να ξεχάσω. Νομίζω ότι αυτό είναι δύναμη.
Οι σχέσεις μας άλλαξαν δραστικά μετά από τέσσερα χρόνια.
Μου ήταν δύσκολο να κάνω παρέα με τη Μάιλι αφού χάσαμε τη Μάλορι,
επειδή ένιωθα κάπως ένοχη.
Η Μάιλι κι η Μάλορι ήταν κολλητές.
Δεν ήθελα να μοιάζει ότι κάποια αντικαθιστούσε κάποια
στη ζωή μας.
Είμαστε οι μόνοι που καταλαβαίνουμε τι περνάμε.
Τη σκέφτομαι κάθε μέρα και είναι δύσκολο να προχωρήσω χωρίς εκείνη,
αλλά ένας καλός τρόπος να την τιμήσουμε...
Κρατάμε το όνομά της ζωντανό.
Για μένα τώρα δικαιοσύνη
είναι να πάρουμε τις απαντήσεις που χρειαζόμαστε. Τι έπαθε η Γκλόρια.
Οι αρχές της Νότιας Καρολίνας λένε ότι έλαβαν άδεια
από δικηγόρο των Σάτερφιλντ για εκταφή του πτώματος της Γκλόρια Σάτερφιλντ
για να ερευνηθούν περαιτέρω οι συνθήκες του θανάτου της.
Θέλω να μάθω ποιος σκότωσε τον Πολ και τη Μάγκι, ποιος σκότωσε τον Στίβεν.
Νομίζω ότι ο κύριος Άλεκ κρύβει πολλά,
κι αν τον συναντήσεις,
σίγουρα θα νιώσεις κι εσύ έτσι.
Απαντήσατε.
Όλες οι κλήσεις παρακολουθούνται και ηχογραφούνται.
-Γεια. -Γεια.
Τι κάνεις;
Τίποτα. Τι γίνεται;
Μπας, ήθελα να σε ρωτήσω.
Έβγαλε το Netflix κάτι για όλα αυτά;
Ο ΑΛΕΞ ΑΣΦΑΛΙΣΕ ΤΟ ΜΟΣΕΛ
ΕΝΑΝ ΜΗΝΑ ΠΡΙΝ ΠΕΘΑΝΕΙ ΕΚΕΙ Η ΓΚΛΟΡΙΑ.
ΣΥΓΚΕΝΤΡΩΣΕ ΠΑΝΩ ΑΠΟ 4,3 ΕΚΑΤΟΜΜΥΡΙΑ
ΑΠΟ ΤΗΝ ΑΣΦΑΛΙΣΤΙΚΗ ΩΣ ΑΠΟΖΗΜΙΩΣΗ.
ΜΕΤΑ ΤΗΝ ΟΛΟΚΛΗΡΩΣΗ ΤΩΝ ΓΥΡΙΣΜΑΤΩΝ,
Η ΕΡΕΥΝΑ ΓΙΑ ΤΗΝ ΑΙΤΙΑ ΘΑΝΑΤΟΥ ΤΗΣ ΓΚΛΟΡΙΑ ΣΥΝΕΧΙΖΕΤΑΙ.
Ο ΔΙΚΗΓΟΡΟΣ ΤΩΝ ΜΠΙΤΣ ΚΑΤΕΘΕΣΕ ΑΓΩΓΗ ΓΙΑ ΑΝΘΡΩΠΟΚΤΟΝΙΑ
ΤΗΣ ΜΑΛΟΡΙ ΜΠΙΤΣ ΤΟΝ ΦΕΒΡΟΥΑΡΙΟ ΤΟΥ 2019.
ΩΣ ΤΗΝ ΟΛΟΚΛΗΡΩΣΗ ΤΩΝ ΓΥΡΙΣΜΑΤΩΝ, ΔΕΝ ΕΧΕΙ ΕΚΔΙΚΑΣΤΕΙ ΑΚΟΜΑ.
Η ΟΙΚΟΓΕΝΕΙΑ ΜΕΡΝΤΟΧ ΑΡΝΗΘΗΚΕ ΚΑΘΕ ΑΝΑΜΙΞΗ
ΣΤΟΝ ΘΑΝΑΤΟ ΤΟΥ ΣΤΙΒΕΝ ΣΜΙΘ.
Ο ΑΛΕΚ, Ο ΡΑΝΤΙ, Ο ΤΖΟΝ ΜΑΡΒΙΝ ΚΑΙ Ο ΜΠΑΣΤΕΡ ΜΕΡΝΤΟΧ
ΔΕΝ ΑΝΤΑΠΟΚΡΙΘΗΚΑΝ ΓΙΑ ΔΗΛΩΣΕΙΣ.
ΕΚΠΡΟΣΩΠΟΣ ΤΗΣ ΟΙΚΟΓΕΝΕΙΑΣ ΕΙΠΕ ΟΤΙ ΔΕΝ ΚΑΝΟΥΝ ΔΗΛΩΣΕΙΣ.
Ο ΑΛΕΚ ΜΕΡΝΤΟΧ ΚΑΤΗΓΟΡΗΘΗΚΕ ΓΙΑ ΤΗ ΔΟΛΟΦΟΝΙΑ ΤΗΣ ΟΙΚΟΓΕΝΕΙΑΣ ΤΟΥ.
ΔΗΛΩΣΕ ΑΘΩΟΣ. ΑΝ ΚΑΤΑΔΙΚΑΣΤΕΙ, ΑΝΤΙΜΕΤΩΠΙΖΕΙ ΙΣΟΒΙΑ ΚΑΘΕΙΡΞΗ.
Υποτιτλισμός: Μαριλένα Τζοβάνη